מלחמת הכוכבים: מלחמת המשובטים (2008) – פרקים

**מלחמת הכוכבים: מלחמת המשובטים** (באנגלית: **Star Wars: The Clone Wars**) היא סדרת טלוויזיה שנוצרה על ידי ג'ורג' לוקאס. הסדרה החלה בסרט קולנוע שיצא לאקרנים ב-15 באוגוסט 2008, הסדרה עלתה לראשונה ברשת Cartoon Network חודשיים לאחר מכן ב-3 באוקטובר 2008. הסדרה מתרחשת בגלקסיית מלחמת הכוכבים הבדיונית במהלך שלוש השנים שבין סרטי פרק 2: מתקפת המשובטים לפרק 3: נקמת הסית'. הסדרה היא גרסה חדשה של הסדרה הקודמת מלחמת הכוכבים: מלחמת המשובטים (2003–2005), לכל פרק היה זמן ריצה של כ-22 דקות כדי למלא משבצת זמן של חצי שעה במקום הפרקים של 3–15 דקות שהיו לסדרה הקודמת. עם זאת, העונה השביעית והאחרונה שברה את המוסכמה הזו מכיוון שהיא יצאה בלעדית בדיסני+, שם היא כבר לא נזקקה למשבצות זמן, וכתוצאה מכך זמני הריצה של הפרקים השתנו בין 24–26 דקות.

## סקירת הסדרה

## פרקים
### סרט (2008)

כהובלה לסדרת הטלוויזיה באותו שם, הסרט יצא לאקרנים ב-15 באוגוסט 2008, והופץ על ידי Warner Bros. Pictures. למרות שהקבלה הביקורתית הייתה שלילית, הסרט זכה להצלחה קופתית והכניס 68.3 מיליון דולר ברחבי העולם מול תקציב של 8.5 מיליון דולר.

### עונה 1 (2008–2009)
פרקי הבכורה של מלחמת הכוכבים: מלחמת המשובטים שודרו ב-3 באוקטובר 2008, וקבעו שיא חדש ב-Cartoon Network בתור בכורה של הסדרה הנצפית ביותר ומשכה 3.992 מיליון צופים בסך הכול. פרק סיום העונה, "משבר בני ערובה" (Hostage Crisis) שודר ב-20 במרץ 2009, והשידור המקורי זכה ל-3.297 מיליון צופים. עונה 1 תיארה את הניסיונות של הרפובליקה והבדלנים להשיג נאמנות של כוכבי לכת וירחים רבים.

### עונה 2: עליית ציידי הראשים (2009–2010)
הבכורה של העונה השנייה, "שוד ההולוקרון" (Holocron Heist), שודרה ב-2 באוקטובר 2009 ומשכה 2.581 מיליון צופים. פרק 15 יצא לראשונה בקנדה. פרקים 16–21 שוחררו בבריטניה לפני שידורם בארצות הברית. בעונה 2, הסית' נוקטים לשכור ציידי ראשים ושכירי חרב כדי לגנוב חפצים ומודיעין או להתנקש במטרות עבורם. בינתיים, הג'דיי מובילים את כוחות הרפובליקה בהסתערות על מתקן הייצור העיקרי של הדרואידים. פרק סיום העונה בן שעה שהוא שילוב של הפרקים "R2, בוא הביתה" (R2 Come Home) ו"איתור קטלני" (Thalal Trackdown) שודר ב-30 באפריל 2010, והשידור המקורי קיבל 2.756 מיליון צופים.

### עונה 3: סודות נחשפים (2010–2011)
הבכורה של העונה השלישית, המורכבת מ"חניכי שיבוט" (Cone Cedets) ו"חיילי ה-ARC" (ARC Troopers), שודרה ב-17 בספטמבר 2010, ומשכה 2.42 מיליון צופים. פרקים אלה, וכמה אחרים בעונה זו, מכסים אירועים מעונות קודמות. פרקים 21 ו-22 שוחררו בבריטניה לפני שידורם בארצות הברית. פרקי סיום העונה, המורכב מ"צעיר שאבד" (Padawan Lost) ו"ציד ווקי" (Wookiee Hunt), שודרו ב-1 באפריל 2011, ומשכו 2.31 מיליון צופים.

### עונה 4: שורות קרב (2011–2012)
הבכורה של העונה הרביעית, המורכבת מ"מלחמת המים" (Water War) ו"מתקפת גונגאן" (Gungan Attack), שודרה ב-16 בספטמבר 2011, ומשכה 1.93 מיליון צופים, הצפייה הבכורה הנמוכה ביותר מכל העונות. סיום העונה, "נקמה" (Revenge) שודר ב-16 במרץ 2012, ומשך 2.03 מיליון צופים.

### עונה 5 (2012–2013)
הבכורה של העונה החמישית, "תחייה" (Revival), שודרה ב-29 בספטמבר 2012 ומשכה 1.94 מיליון צופים. העונה החמישית כללה 20 פרקים במקום 22 פרקים כפי שהיה בעונות הקודמות. סיום העונה החמישית, "הג'דיי הלא נכון" (The Wrong Jedi), שודר ב-2 במרץ 2013 ומשך 2.18 מיליון צופים. בניגוד לארבע העונות הראשונות, פרקי העונה החמישית שוחררו ל-DVD ולבלו-ריי בסדר כרונולוגי בניגוד לסדר השידור.

### עונה 6: המשימות האבודות (2014)
העונה השישית שוחררה בשלמותה ב-7 במרץ 2014 בנטפליקס בארצות הברית. העונה כבר עלתה לראשונה בגרמניה ב-15 בפברואר באותה השנה ב-Super RTL.

### עונה 7: העונה האחרונה (2020)
מלחמת המשובטים חזרה עם 12 פרקים חדשים שפורסמו בדיסני+ במהלך השנה הראשונה של השירות בארצות הברית. העונה השביעית והאחרונה עלתה לראשונה ב-21 בפברואר 2020.

## סדר כרונולוגי
בעוד שהסדרה נועדה להיות אנתולוגיה של פרקים עצמאיים וגם של סיפורים קטנים, אירועים שונים לאורך מודיעים על סיפורים, דמויות ומערכות יחסים כדי ליצור עלילה רחבה. לכבוד יציאת הסדרה השלמה בנטפליקס בארצות הברית, StarWars.com פרסמה את סדר הפרקים הכרונולוגי הרשמי לשש העונות הראשונות ב-17 במרץ 2014, זה עודכן מאוחר יותר כדי לכלול את עונה 7 וקישורים לפרקים בדיסני+.

## המורשת של מלחמת המשובטים
בזמן ביטול הסדרה במרץ 2013, עדיין היו פרקים רבים בפיתוח (65 בערך) והיו תכנונים לעונות 6, 7, 8. 13 מהפרקים הללו הושלמו והפכו לעונה 6, אך עדיין היו סיפורים שמעולם לא פורסמו.

בספטמבר 2014 לוקאס פילם פורסמו פרטים על הפרקים הלא גמורים. באותו זמן הם גם פרסמו את 4 הפרקים של *Crystal Crisis on Utapau*.

באותה שנה גם יצא ספר הקומיקס של דארת' מול.

ב-2015 יצא הספר *Dark Disciple* שהיה אמור להיות 8 פרקים ולהשתרע על פני 2 עונות (4 בכל עונה).

ב-2020 יצאה העונה ה-7 וכללה 12 פרקים.

כיום יש 26 פרקים שלא נחשפה עלילתם המלאה. למרות שלא שודרו ולא נחשפו לגמרי, הם עדיין נחשבים כחלק מעלילת מלחמת בכוכבים (הקאנון).

### קומיקסים
#### [[wookieepedia:Star_Wars:_Darth_Maul—Son_of_Dathomir|Darth Maul: Son of Dathomir]] (דארת' מול: בן דאת'מיר)
סיפור של ארבעה פרקים המשיך את סיפורו של דארת' מול אחרי אירועי פרק 16 בעונה 5 "פריקת העול" (The Lawless). ארבעת הפרקים נקראו: "האויב של האויב שלי" (The Enemy of My Enemy), "סיפור על שני חניכים" (A Tale of Two Apprentices), "מלחמת פרוקסי" (Proxy War) ו"העימות על דאת'ומיר". לדברי דייב פילוני, ארבעת התסריטים "יצאו מאחד מפגשי הסיפורים שלנו עם ג'ורג' לוקאס". התסריטים והעיצובים של הסיפורים הותאמו לקומיקס בן ארבעה גיליונות בשם Darth Maul: Son of Dathomir (דארת' מול: בן דאת'מיר), שיצא באוגוסט 2014 על ידי הוצאת הספרים דארק הורס קומיקס. הקומיקס היה הקומיקס האחרון של מלחמת הכוכבים שפורסם על ידי דארק הורס לפני שלוקאספילם העבירו את הרישיון למארוול קומיקס ב-2014 והפך לכריכה רכה על ידי מארוול ב-2018. זה היה הקומיקס הראשון שיצא במסגרת הקאנון החדש של מלחמת הכוכבים.

### ספרים
#### ''[[wookieepedia:Dark_Disciple|Dark Disciple]] ''(תלמיד אפל)
סיפור של שמונה פרקים עם אסאג' וונטרס, וג'דיי קווינלן ווס קיבל עיבוד לרומן על ידי כריסטי גולדן בשם Dark Disciple (תלמיד אפל), שיצא ב-7 ביולי 2015. שמונת הפרקים נקראו: "ברית קטלנית" (Lethal Alliance), "המשימה" (The Mission), "קושרי קשר" (Conspirators), "תלמיד אפל" (Dark Disciple), "להציל את ווס, חלק 1" (Saving Vos, Part I), "להציל את ווס, חלק 2 "(Saving Vos, Part II), "בוגד" (Traitor), ו"השביל" (The Path). הסיפור עוקב אחר ווס בשיתוף פעולה עם וונטרס, בתקווה להוציא להורג את הרוזן דוקו. אריק גולדמן מ-IGN נתן לספר 8 מתוך 10, ואמר שהוא נהדר.

### פרקים שלא הושלמו
#### ''[https://clonewars.fandom.com/wiki/Crystal_Crisis_on_Utapau Crystal Crisis on Utapau]'' (משבר ההגביש באוטפאו)
בספטמבר 2014 פורסמו ארבעה פרקים לא גמורים, שכותרתם: "מוות על אוטפאו" (A Death on Utapau), "חיפוש אחר הגביש" (In Search of the Crystal), "משבר הגביש" (Crystal Crisis) ו"המפץ הגדול" (The Big Bang). הסיפור מתרחש באוטפאו עם אובי-ואן ואנאקין חוקרים עסקת נשק הכוללת את הבדלנים וגביש קיבר. הסיפור עוסק גם ברגשותיו של אנאקין לאחר שאסוקה עזבה את מסדר הג'דיי. הפרקים נכללו בבלו-ריי של עונה 6, וגם זמינים לצפייה ביוטיוב.

#### עוד פרקים שלא הושלמו
בנוסף לפרקים שעובדו לקומיקס, לספר או שוחררו באנימציה לא מלאה – היו פרקים שלמים שרק קטעים מעטים מהם קיבלנו:

4 פרקים: סיום עלילת בובה פט וציידי הראשים – בובה פט מתחבר עם אורה סינג וביין בכוכב הלכת טטואין על מנת להבין מה קרה לילד שנחטף עלי ידי הטאסקנים. בפרקים בובא היה אמור לשים את השריון האייקוני שלו מהסרטים ולהיכנס לדו-קרב עם ביין, בסיום הדו-קרב בובא קיבל את השקע בקסדה וביין היה אמור למות. במקום למות ביין נפצע ומאז לבש פלטת ברזל במקום בו חטף את הירי. הקרב עבר שיחזורים עם האנטר מהקבוצה הרעה ועם המרשל בספר של בובה פט ולבסוף גם עם בובא פט עצמו בפעם השנייה (בקרב השני שלהם הם גם מדברים על הקרב הראשון) הקרב שוחרר לאינטרנט ב-2014.

4 פרקים: הקבוצה הרעה בקאשיק – הפרקים האלה היו אמורים להיות הפעם הראשונה שבה ראינו את הקבוצה הרעה, העלילה הכללית הייתה שהטרנדושיאנים והבדלנים תקפו את הכוכב של הווקים – קאשיק. הסיפור היה אמור להסביר איך ליודה יש יחסים כל כך טובים עם הווקים (כך הוא אמר בנקמת הסית') ולמה הם עזרו לו להימלט במהלך פקודה 66. בנוסף, בעונה השנייה של הבאד באצ' הקבוצה הרעה חוזרים לקאשיק ומדברים על הפעם הקודמת שבה הם היו בכוכב. לצ'ובאקה היה אמור להיות תפקיד גדול בסיפור.

4 פרקים: הרפתקה של קפטן רקס ו־R-2 D-2: בסיפור, הכוח האווירי והכוח הקרקעי של הרפובליקה נקלעים לסכסוך וקפטן רקס נתקע ביחד עם R-2 D-2 באחד מהירחים של ריילות'.

4 פרקים: "Yuzong Vong": יצורים מפחידים ששייכים לאגדות מלחמת הכוכבים. העלילה תוארה כקריפית ומפחידה.

4 פרקים: חזרה אל מקדש הג'דיי: אסוקה מגלה מקדש סית' מתחת למקדש הג'דיי והולכת להזהיר אותם. במהלך הפרקים אסוקה נפגשת בפעם הראשונה מאז שעזבה את המסדר עם אנאקין ואובי וואן (מה שלא מתאים לקאנון מ"ה, כי בעונה השביעית נאמר שזה הפעם הראשונה שהם נפגשים מאז שעזבה את המסדר, וגם בספר "טארקין" ווידר אומר שהוא לא ידע שיש מקדש סית' מתחת למקדש הג'דיי) וביחד הם יוצאים לעזור ליודה שנמצא שם.

4 פרקים: החזרה למון קאלה – פאדמה נלחמת נגד הארכת ישיבה של פלפטין בראש הסנאט ולכן יוצאת עם אנאקין למון קאלה להיפגש עם המלך לי צ'אר. במהלך שהותם הם מגלים שהמנהיג של הקוורנים – נוסא רי נרצח. פאדמה מנסה למצוא חן בעיני המנהיג החדש של הקווראנים על מנת שיעזרו לה להעיף את פלפטין מהשלטון.

## מקורות
שמות הפרקים בעברית, ותקצירי הפרק לקוחים בעיקר מדיסני+.

## הערות שוליים

קטגוריה:מלחמת הכוכבים